el xe on comun inte la provincia de Savona chel fa parte de la rejon Liguria Albisola Superiore xe un comun itałian de 9 787 abitanti de ła provinsia de Savona in Łiguria. El xe conosùo insenbre ad Albissola Marina par ła łaorasion de łe çeràmeghe omoneme. Ła difarensa del nome respeto al ł vicina Albissola Marina resałirìa a un eror de trascrision ‘ntel 1915 da parte de ła consulta aràldega par ła concesion del novo stema albisołexe. El nucleo çentrałe del teritorio de Albisola Superiore, fasente parte de ła Riviera del Beigua, el se divide in do parte: Albisola Superiore, a sìrca 1 km dal mar e Albisola Cao, so’l mare che, prima del sviłupo ediłisio dei ani sincuànta e sesanta del Novesento, jera destacà e ła costituiva ‘na frasion. El teritorio albisołexe xe traversà dal torente Sansobbia, corso d'acua che sboca intra i confìni aministradivi de Albisola Superiore co’ Albissola Marina. Albisola Cao ła ga ‘na anpia spasixada, che se recołega a cueła de Albissola Marina, e de ‘na spiagia. Ła céxa de San Pietro co’ i ritrovamenti archeołoxeghi de ‘na viła romana . Albisola xe stada fondada dai Łiguri Docilii in epoca preistòrega. Co’ ła concuista romana el teritorio abità se ga sviłupà maxormente anca łongo ła piana ałuvionałle del Sansobbia, come testimonià dal trovamento de ‘na viła darente l’atuałe stasion feroviaria . El so sito xe segnałà so ła Tòła Peutingeriana come stasion de ła strada tra Genua e Vada Sabatia co’l nom de Alba Docilia . Papà Julio II de łe Ròvare xe nasesto ad Albisola ‘ntel 5 desenbre 1443. Ciamà el Papa terìbiłe, el ga fato parte de ła storia veneta in uno dei pexo modi.